CELEX: 31983D0420
Language: el
Date: 1983-07-25 00:00:00
Title: 83/420/Ευρατόμ: Απόφαση του Συμβουλίου της 25ης Ιουλίου 1983 για την έγκριση της παράτασης της συμφωνίας συνεργασίας μεταξύ της Ευρωπαϊκής Κοινότητας Ατομικής Ενεργείας και του Βασιλείου της Ισπανίας στον τομέα της ελεγχόμενης θερμοπυρηνικής σύντηξης

Avis juridique important

|

31983D0420

83/420/Ευρατόμ: Απόφαση του Συμβουλίου της 25ης Ιουλίου 1983 για την έγκριση της παράτασης της συμφωνίας συνεργασίας μεταξύ της Ευρωπαϊκής Κοινότητας Ατομικής Ενεργείας και του Βασιλείου της Ισπανίας στον τομέα της ελεγχόμενης θερμοπυρηνικής σύντηξης  

Επίσημη Εφημερίδα αριθ. L 238 της 27/08/1983 σ. 0034 - 0034

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 25ης Ιουλίου 1983  για την έγκριση της παράτασης της συμφωνίας συνεργασίας μεταξύ της Ευρωπαϊκής Κοινότητας Ατομικής Ενεργείας και του Βασιλείου της Ισπανίας στον τομέα της ελεγχόμενης θερμοπυρηνικής σύντηξης  (83/420/Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και κυρίως το άρθρο 101 δεύτερο εδάφιο,  τη συμφωνία συνεργασίας μεταξύ της Ευρωπαϊκής Κοινότητας Ατομικής Ενεργείας και του Βασιλείου της Ισπανίας στον τομέα της ελεγχόμενης θερμοπυρηνικής σύντηξης (1), η οποία συνήφθη στις 14 Ιουλίου 1980 για περίοδο τριών ετών,  το σχέδιο απόφασης που υπέβαλε η Επιτροπή,  Εκτιμώντας:  ότι το Συμβούλιο θέσπισε, με την απόφαση 82/350/Ευρατόμ, ένα ερευνητικό και εκπαιδευτικό πρόγραμμα (1982 - 1986), στον τομέα της ελεγχόμενης θερμοπυρηνικής σύντηξης (2)·  ότι η Επιτροπή διαπραγματεύθηκε, σύμφωνα με τις οδηγίες του Συμβουλίου, την παράταση της συμφωνίας·  ότι πρέπει να εγκριθεί η παράταση της συμφωνίας από την Επιτροπή κατά τη διάρκεια του παραπάνω προγράμματος,  ΑΠΟΦΑΣΙΖΕΙ:  Άρθρο μόνο  Εγκρίνεται η παράταση της συμφωνίας συνεργασίας μεταξύ της Ευρωπαϊκής Κοινότητας Ατομικής Ενεργείας και του Βασιλείου της Ισπανίας στον τομέα της ελεγχόμενης θερμοπυρηνικής σύντηξης μέχρι τις 31 Δεκεμβρίου 1986.  Βρυξέλλες, 25 Ιουλίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 190 της 24. 7. 1980, σ. 24.  (2) ΕΕ αριθ. L 157 της 8. 6. 1982, σ. 22.